CELEX: 62020TA0718
Language: ro
Date: 2022-05-04 00:00:00
Title: Cauza T-718/20: Hotărârea Tribunalului din 4 mai 2022 – Wizz Air Hungary/Comisia (TAROM; Măsură de sprijin) („Ajutoare de stat – Transport aerian – Măsură de sprijin adoptată de România – Ajutor pentru salvare acordat TAROM – Decizie de a nu ridica obiecții – Acțiune în anulare – Calitatea de persoană interesată – Protecția drepturilor procedurale – Admisibilitate – Orientări privind ajutoarele de stat pentru salvarea și restructurarea întreprinderilor nefinanciare aflate în dificultate – Măsură care vizează prevenirea dificultăților sociale sau remedierea disfuncționalității pieței – Principiul «pentru prima și ultima dată» al ajutorului – Incidența unui ajutor anterior acordat înainte de aderarea României la Uniune – Dificultăți serioase – Obligația de motivare”)

11.7.2022   
            
            
               RO
            
            
               Jurnalul Oficial al Uniunii Europene
            
            
               C 266/22
            
         
      Hotărârea Tribunalului din 4 mai 2022 – Wizz Air Hungary/Comisia (TAROM; Măsură de sprijin)
      (Cauza T-718/20) (1)
      
      („Ajutoare de stat - Transport aerian - Măsură de sprijin adoptată de România - Ajutor pentru salvare acordat TAROM - Decizie de a nu ridica obiecții - Acțiune în anulare - Calitatea de persoană interesată - Protecția drepturilor procedurale - Admisibilitate - Orientări privind ajutoarele de stat pentru salvarea și restructurarea întreprinderilor nefinanciare aflate în dificultate - Măsură care vizează prevenirea dificultăților sociale sau remedierea disfuncționalității pieței - Principiul «pentru prima și ultima dată» al ajutorului - Incidența unui ajutor anterior acordat înainte de aderarea României la Uniune - Dificultăți serioase - Obligația de motivare”)
      (2022/C 266/24)
      Limba de procedură: engleza
      
         Părțile
      
      
         Reclamantă: Wizz Air Hungary Légiközlekedési Zrt. (Wizz Air Hungary Zrt.) (Budapesta, Ungaria) (reprezentanți: E. Vahida, S. Rating și I. G. Metaxas Maranghidis, avocați)
      
         Pârâtă: Comisia Europeană (reprezentanți: L. Flynn, V. Bottka și I. Barcew, agenți)
      
         Obiectul
      
      Prin acțiunea întemeiată pe articolul 263 TFUE, reclamanta, Wizz Air Hungary Légiközlekedési Zrt. (Wizz Air Hungary Zrt.), solicită anularea Deciziei C(2020) 1160 final a Comisiei din 24 februarie 2020 privind ajutorul de stat SA.56244 (2020/N) – România – Ajutor pentru salvare acordat TAROM (JO 2020, C 310, p. 3), prin care Comisia Europeană, pe de o parte, nu a ridicat obiecții împotriva unei măsuri de ajutor acordate de România Companiei Naționale de Transporturi Aeriene Române „TAROM SA” (denumită în continuare „TAROM”) și constituită dintr un împrumut în valoare de 175 952 000 de lei românești (RON) (aproximativ 36 660 000 euro), rambursabil la sfârșitul unei perioade de șase ani, și, pe de altă parte, a declarat acest ajutor compatibil cu piața internă (denumită în continuare „decizia atacată”).
      
         Dispozitivul
      
      
                  1)
               
               
                  Respinge acțiunea.
               
            
                  2)
               
               
                  Obligă Wizz Air Hungary Légiközlekedési Zrt. (Wizz Air Hungary Zrt.) să suporte propriile cheltuieli de judecată, precum și pe cele efectuate de Comisia Europeană.
               
            
         (1)  JO C 53, 15.2.2021.